**Antoine Charles Laganière** (s. 5. heinäkuuta 1990 L'Île-Cadieux, Québec, Kanada) on kanadalainen jääkiekkoilija, joka pelaa Saksan DEL-liigan Straubing Tigersissa. Hän on pelipaikaltaan keskushyökkääjä, mutta Laganière osaa pelata myös laidassa.

Ura
---

Laganière pelasi Québecin paikallisia juniorisarjoja Châteauguay Patriotesin joukkueessa, kunnes Rimouski Océanic varasi hänet 86. pelaajana QMJHL:n varaustilaisuudessa 2006. Laganière ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Laganière toimi kaudella 2006–2007 Patriotesin varakapteenina. Vuodet 2007–2009 hän kävi Yhdysvalloissa Deerfield Academya. Vuodet 2009–2013 Laganière kävi Yalen yliopistoa. *Junior -vuotenaan* 2011–2012 hän oli joukkueensa toiseksi paras maalintekijä ja neljänneksi paras pistemies tehoilla 19+14=33. Laganière sijoittui koko ECAC Hockeyn maalipörssissä kuudenneksi. *Senior -vuotenaan* 2012–2013 hän oli Yalen kolmanneksi paras pistemies tehoilla 15+14=29. Laganière voitti kauden päätteeksi koko NCAA:n mestaruuden.

Huhtikuussa 2013 NHL-varaamaton Laganière teki vapaana agenttina vuoden mittaisen tulokassopimuksen Anaheim Ducksin kanssa. Hän pelasi molemmat sopimuskautensa kuitenkin kokonaan AHL-joukkue Norfolk Admiralsissa, jossa tulokaskausi 2013–2014 toi 72 runkosarja- ja neljässä playoff-ottelussa tehot 10+8=18. Kaudella 2014–2015 Laganière oli 14 osumallaan joukkueen kolmanneksi paras maalintekijä Louis Leblancin kanssa.

Heinäkuussa 2015 Laganière teki vuoden mittaisen AHL-sopimuksen Ducksin uuden farmijoukkueen, San Diego Gullsin kanssa. Hän osallistui samana syksynä kuitenkin Ducksin harjoitusleirille. Laganière oli kaudella 2015–2016 16 osumallaan Gullsin kolmanneksi paras maalintekijä Nick Ritchien kanssa. Syksyllä 2016 hän osallistui ammattilaistry-out -sopimuksella Ducksin harjoitusleirille, mutta Laganière ei saanut kuitenkaan jatkosopimusta ja jatkoi kaudella 2016–2017 Gullsissa. Hän oli tehoilla 21+16=37 joukkueen paras maalintekijä Corey Troppin kanssa ja sijoittui sisäisessä pistepörssissä neljänneksi.

Kaudeksi 2017–2018 Laganière siirtyi vuoden mittaisella sopimuksella SM-liigajoukkue Porin Ässiin. Hän oli joukkueen paras maalintekijä ja toiseksi paras pistemies Maksim Matushkinin jälkeen tehoilla 17+18=35. Pudotuspeleissä Laganière oli tehoilla 1+3=4 Ässien paras syöttäjä ja hän jakoi joukkueen sisäisen pistepörssin voiton Jarno Kärjen ja Matti Kuparisen kanssa. Kaudeksi 2018–2019 Laganière siirtyi vuoden mittaisella sopimuksella Saksan DEL-liigan Straubing Tigersiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Deerfield Academy | USHS | 25 | 8 | 30 | 38 | 14 | – | – | – | – | – |
| 2008–2009 | Deerfield Academy | USHS | – | 12 | 16 | 28 | – | – | – | – | – | – |
| 2009–2010 | Yale Univ. | ECAC | 25 | 7 | 3 | 10 | 18 | – | – | – | – | – |
| 2010–2011 | Yale Univ. | ECAC | 25 | 5 | 8 | 13 | 14 | – | – | – | – | – |
| 2011–2012 | Yale Univ. | ECAC | 35 | 19 | 14 | 33 | 45 | – | – | – | – | – |
| 2012–2013 | Yale Univ. | ECAC | 37 | 15 | 14 | 29 | 58 | – | – | – | – | – |
| 2013–2014 | Norfolk Admirals | AHL | 72 | 10 | 8 | 18 | 36 | 4 | 0 | 0 | 0 | 2 |
| 2014–2015 | Norfolk Admirals | AHL | 73 | 14 | 7 | 21 | 42 | – | – | – | – | – |
| 2015–2016 | San Diego Gulls | AHL | 57 | 16 | 16 | 32 | 36 | 9 | 2 | 2 | 4 | 4 |
| 2016–2017 | San Diego Gulls | AHL | 64 | 21 | 16 | 37 | 30 | 10 | 1 | 2 | 3 | 2 |
| 2017–2018 | Ässät | SM-liiga | 57 | 17 | 18 | 35 | 73 | 7 | 1 | 3 | 4 | 12 |
| 2018–2019 | Straubing Tigers | DEL | 52 | 13 | 20 | 33 | 30 | 2 | 1 | 1 | 2 | 0 |
| 2019–2020 | Straubing Tigers | DEL | 42 | 13 | 18 | 31 | 26 | – | – | – | – | – |
| 4 kautta | yhteensä | AHL | 266 | 61 | 47 | 108 | 144 | 23 | 3 | 4 | 7 | 8 |
| 2 kautta | yhteensä | DEL | 94 | 26 | 38 | 64 | 56 | 2 | 1 | 1 | 2 | 0 |
| 1 kausi | yhteensä | SM-liiga | 57 | 17 | 18 | 35 | 73 | 7 | 1 | 3 | 4 | 12 |

Lähteet
-------

* Antoine Laganière The Internet Hockey Databasessa (englanniksi)
* Antoine Laganière *Elite Prospects*. Everysport Media Group AB.  (englanniksi)

### Viitteet

1. ↑  Antoine Laganiere *yalebulldogs.com*. Yale Athletics.  Arkistoitu 12.6.2018. Viitattu 29.8.2017. (englanniksi)
2. 1 2 3 4  Antoine Laganière The Internet Hockey Databasessa (englanniksi)
3. 1 2 3  Antoine Laganière *Elite Prospects*. Everysport Media Group AB.  (englanniksi)
4. ↑  Ducks Sign Former Yale Center Antoine Laganiere to Two-Year Entry Level Deal  17.4.2013. Anaheim Ducks. Viitattu 29.8.2017. (englanniksi)
5. ↑  San Diego Gulls *facebook.com*.  8.7.2015. San Diego Gulls Hockey Club, LLC. Viitattu 29.8.2017. (englanniksi)
6. ↑  Antoine Laganiere Stats, Profile, Bio, Analysis and More *sportsforecaster.com*.  17.4.2013. XML Team Solutions, LLC.  Arkistoitu 29.8.2017. Viitattu 29.8.2017. (englanniksi)
7. ↑  Ducks Trim Training Camp Roster to 35  4.10.2016. Anaheim Ducks. Viitattu 29.8.2017. (englanniksi)
8. ↑  Ässät vahvistuu raamikkaalla Laganièrellä - "Saimme tarvittavan palasen ryhmäämme" *Jatkoaika.com*.  28.8.2017. Jatkoaika r.y. Viitattu 29.8.2017.
9. ↑  Järisyttävä menetys: Liiga-seuran tähtihyökkääjä suuntaa yllättäen Saksaan! *suomikiekko.com*.  8.6.2018. Nordic Sport Media. Viitattu 11.6.2018.